Postignut povijesni sporazum za Afghanistan,05/12/01. - 2001-12-05
Četiri rivalske afganistanske frakcije, postigle su, na sastanku u Bonnu, Njemačka, istorijski sporazum - kojim će se okončati više od
Do sporazuma se došlo danas nakon sati i sati cjenkanja i pregovaranja koje je trajalo cijelu noć i nastavilo se i rano jutros. Sijajući od zadovoljstva, ali i vidljivo premoren, medijator Ujedinjenih Naroda, Lakhdar Brahimi, ovjerio je taj sporazum, nakon što su ga potpisali šefovi prisutnih afganistanskih delegacija. Ovim se sporazumom uspostavlja prelazna vlada od 30 članova, na čijem će čelu biti Hamid Karzai, starješina jednog pashtunskog plemena, inače - lojalan bivšem afghanistanskom kralju, i zapovjednik jedinica na terenu koje se sada bore protiv Talebana oko njegovog posljednjeg uporišta, Kandahara. Medjutim, Sjeverni Savez, koji kontrolira Kabul i većinu teritorije Afghanistana, dobija ministarske resore unutrašnjih poslova, odbrane i vanjskih poslova u toj zajedničkoj vladi. Younus Qanooni, šef delegacije Sjevernog Saveza, putem prevodioca je rekao da je Afghanistan okončao vojni i započeo politički proces.Ovo je dokaz da Afganistanci, koji znaju kako da se bore i mgu da se uspješno bore - takodje znaju i kako se stvara mir, kazao je Qanooni. Nova vlada na dužnost stupa 22. decembra. U narednih šest mjeseci velika skupština plemenskih starješina, Loya Jirga, sastaće se da bi imenovala novu prelaznu vladu sa mandatom do dvije godine. Nakon ,uspjesnog okoncanja razgovora o buducnosti Afghanistana u Bonnu,i izbora Hamida Karzai-a za premijera nove prelazne post-talebanske vlade sa ovim umjerenim pashtunskim muslimanom razgovarao je dopisnik Glasa Amerike - Ayaz Gul. Gospodin Karzai kaže da je veoma počastvovan saznanjem da su mu njegovi sunarodnjaci ukazali povjerenje i da misle da on može obaviti taj zadatak. Ovo je za mene velika čast i veoma sam zahvalan, i uz pomoć svemogućeg Boga, mi ćemo učiniti sve što je u ljudskoj moći da Afghanistanu donesemo mir, sigurnost i ekonomsko blagostanje. Gospodin Karzai je trenutno na zadatku u južnom Afghanistanu, gdje njegove snage nastoje da istjeraju talebanske borce iz njihovog posljednjeg utočišta, Kandahara. Ovaj 44-godišnji pashtunski plemenski starješina, obavljao je dužnost pomoćnika ministra u ranijoj afganistanskoj vladi koju je predvodio Burhanuddina Rabbani, kojeg je sa vlasti zbacio Taleban, 1996 godine.